29 
Dr. Nordstedt fremsatte en Protest mod Drosera-Kirtel- 
haarenes formodede kjød- og flueædende Tendenser og gav nye 
Oplysninger om Kirtelens Slimafsondring. 
Seminarielærer Rostrup forelagde nye Iagttagelser over 
en Snyltesvamp lios Marktidselen (Cirsium arvence). Han har 
fundet to Generationer, der imidlertid ikke have hver sin for¬ 
skjellige Art som Væxtplante men tage Bolig paa forskjellige 
Individer af samme Art. 
Docent Wittrock gjennemgik de forskjellige Former, 
under hvilke Konjugationen optræder i Planteriget, støttende 
sig for en væsenlig Del paa egne Undersøgelser; han frem¬ 
hævede navnlig den fysiologiske Betydning af Konjugationen 
som forbindende Led mellem den neutrale Forplantning og den 
sexuelle samt berørte Konjugationsformernes Betydning for 
Systematiken. 
Den kemisk-farmaceutiske Sektion. (Kl. 10—12). 
Adjunkt P. T. Cleve meddelte en Oversigt over Resul- 
saterne af en større Række kemiske Undersøgelser af mere 
sjeldne Jordartmetaller og deres Forbindelser, ifølge hvilke han 
blandt andet henledede Opmærksomheden paa, at Thorium 
maaske bør betragtes som fireatomet, Cer, Lanthan, Didym, 
Erbium og Yttrium derimod som treatomige. 
Dr. Haldor Top sø e meddelte nogle almindelige Resul¬ 
tater af krystallografiske Undersøgelser over flere Grupper af 
Yttrium-, Erbium-, Cerium-, Lanthan- og Didym-Salte. 
Adjunkt Cleve fremhævede nogle Overensstemmelser mel¬ 
lem forskjellige sideløbende Grundstof-Rækkers Atomvægte. 
Professor C. Barfoed meddelte nogle Bidrag til Vin- 
aandens Analyse. 
Den fysisk-mathematiske Sektion. (Kl. 12—2). 
Efter Dagsordenen holdt Docent Zeuthen et Foredrag 
om Udseendet af Kurver af fjerde Orden. 
Derefter holdt Prof. Oppermann et Foredrag over ele¬ 
mentære Sætninger om Rækkers Convergens. Hertil gjorde 
Docent J. Petersen nogle Bemærkninger. 
Den medicinske Sektion. Kl. (12 — 2). 
Dr. Ko ren holdt et Foredrag om „Tyfussmitten u . Der 
udviklede sig en Diskussion mellem Expeditionschef Kjerulff, 
der paa den fra at møde forhindrede Distriktslæge Horn an n’s 
Vegne fremstillede dennes Undersøgelser og Anskuelser om det 
